પશ્ચિમ અમદાવાદમાં ક્લબોમાં થતાં ગરબાની ઝાકઝમાળમાં કદાચ નવરાત્રિની ઉજવણીમાં આવેલી ઝાંખપનો અંદાજ નથી આવતો, પરંતુ પૂર્વ વિસ્તારની સોસાયટીઓમાં થતાં શેરી ગરબામાં તેની અસર સ્પષ્ટ વર્તાઈ રહી છે. ગયા વર્ષે પ્રસાદમાં ક્યારેક કાજુ કતરી કે સુખડી આવતા હતા, તેના બદલે હવે રેવડીથી કામ ચલાવાઈ રહ્યું છે. પૈસેટકે સુધી ભક્ત પણ પ્રસાદિયા પેંડાથી આગળ જતા બે વાર વિચારી રહ્યા છે. આરતી કરવા માટે જે ચઢાવો જોતજોતામાં જ આઠ-દસ હજારને પાર કરી જતો, તે હાલ માંડ ચાર-પાંચ હજાર સુધી પહોંચે છે.